Kristiina Kalleinen

Hanna Kristiina Kalleinen (s. 11. huhtikuuta 1959 Tampere)Veli-Matti Autio: Suomen Historiallisen Seuran matrikkeli 1875–2007, s. 78. Suomalaisen Kirjallisuuden Seura, Helsinki 2007. on suomalainen historiantutkija. Kalleinen kirjoitti ylioppilaaksi 1979 Oulun Lyseon lukiosta. Hän on valtiotieteiden tohtori ja Helsingin yliopiston poliittisen historian dosentti. Hänen erikoisalaansa ovat elämäkerrat ja historia. Hän on erikoisesti keskittynyt Suomen suuriruhtinaskunnan ajan henkilö- ja hallinto historiaan ja myös suomalais-venäläisiin suhteisiin.

Kalleinen on ollut pitkään Helsingin yliopiston valtiotieteellisen tiedekunnan poliittisen historian laitoksen/oppiaineen opettaja ja tutkija. Hän oli pari vuotta tutkijana Suomen sotasurmat 1914–1922 -projektissa niin sanottujen venäläissurmien tutkijana.

Kalleinen on kirjoittanut Kalevalaseuran 100-vuotishistorian Kansallisen tieteen ja taiteen puolesta (2011). Hän on kirjoittanut tilaustöinä vuonna 2008 sata vuotta täyttäneen helsinkiläisen A. Niemisen maalausliikkeen historiikin sekä Helsingin Maalariammattikoulun 80-vuotishistoriikin 2010. Hän toimii Loviisassa paikallispolitiikassa.

Kalleinen on ollut Suomi-Venäjä-Seuran historian osaston puheenjohtaja vuodesta 2006. Hän oli asiantuntijajäsen eduskunnan kansliatoimikunnan alaisessa työryhmässä, joka valmisteli vuosina 2013–2014 vietettävää juhlavuotta ”150 vuotta säännöllistä valtiopäivätyötä”. Vuosina 2006–2009 hän oli asiantuntijajäsen valtioneuvoston kanslian alaisessa Merkkivuosi 2009 -toimikunnassa, joka suunnitteli tapahtumia Porvoon valtiopäivien 1809 -juhlavuoden kunniaksi. Kalleinen on sekä 1800-luvun tutkijaverkoston että Keisariaika-tutkijaverkoston perustajajäsen sekä yksi jälkimmäisen verkoston koordinaattoreista. 

Urho Kekkosen 70-vuotisjuhlasäätiö myönsi Kalleiselle vuoden 2018 tunnustuspalkintonsa teoksesta "Suuriruhtinaskunnan etuvartiossa. Ministerivaltiosihteeri R. H. Rehbinder Suomen etujen puolustajana Pietarissa 1811-1841".

 Teokset 
 Työväen arkisto: slaavilaisen kokoelman luettelo = catalogue of the slavonic collection = ukazatel' slavjanskogo sobranija / luettelointi ja luokitus: Kristiina Kalleinen; toim.: Anneli Virtanen. Hki: Neuvostoliittoinstituutti, 1986. (Neuvostoliittoinstituutin julkaisusarja. ISSN 0548-3239; 14.). 
 Suomen kenraalikuvernementti: kenraalikuvernöörin asema ja merkitys Suomen asioiden esittelyssä 1823-1861, julkaisija: Hallintohistoriakomitea. Helsinki: Painatuskeskus, 1994. (Hallintohistoriallisia tutkimuksia, ISSN 0786-7700; 12.). . Väitöskirja Helsingin yliopisto
 "Isänmaani onni on kuulua Venäjälle": vapaaherra Lars Gabriel von Haartmanin elämä, Helsinki: Suomalaisen Kirjallisuuden Seura, 2001 (Suomalaisen Kirjallisuuden Seuran toimituksia, ISSN 0355-1768; 815.). 
 Venäjä ja Suomi: juhlakirja professori Timo Vihavaiselle 9.5.2007, (toim.). Helsinki: Aleksanteri-instituutti, 2007 (Aleksanteri sarja, ISSN 1796-3192; 1:2007.). 
 A. Niemisen maalausliike: maalaustoimintaa Helsingissä vuodesta 1908, toimittaja: Veikko Kallio. Vantaa: A. Niemisen maalausliike, 2008 
 Helsingin maalariammattikoulu 1930-2010, Helsinki: Maalariammattikoulun kannatusyhdistys, 2010 
 Kansallisen tieteen ja taiteen puolesta: Kalevalaseura 1911-2011, Helsinki: SKS: 2011. (Suomalaisen Kirjallisuuden Seuran toimituksia, ISSN 0355-1768; 1307.). 
 Kuninkaan ja keisarin Nordenskiöldit, Helsinki: Suomalaisen Kirjallisuuden Seura, 2014 (Historiallisia tutkimuksia, ISSN 0073-2559; 263.). 
 Suuriruhtinaskunnan etuvartiossa: ministerivaltiosihteeri R.H. Rehbinder Suomen etujen puolustajana Pietarissa 1811–1841, (Historiallinen arkisto, Suomalaisen Kirjallisuuden seura 2017, ISSN 0073-2540; 146.). 
 Nils Gustaf Nordenskiöld -vuorimiehen ja tiedemiehen elämä. Bidrag till kännedom av Finlands natur och folk 208. Finska Vetenskaps-Societeten 2019. , ISSN 0067-8481.


 Lähteet 

Luokka:Suomalaiset historioitsijat
Luokka:Vuonna 1959 syntyneet
Luokka:Elävät henkilöt